|  |  |  |
| --- | --- | --- |
| Маладзечанскі раённывыканаўчы камітэтУПРАЎЛЕННЕ ПА АДУКАЦЫІ |  | Молодечненский районный исполнительный комитетУПРАВЛЕНИЕ ПО ОБРАЗОВАНИЮ |
| ЗАГАД22.02.2022 №83г. Маладзечна |  | ПРИКАЗ г. Молодечно |

|  |
| --- |
| Аб правядзенні раённых этапаў конкурсаў рэспубліканскай акцыі «Я гэты край Радзімаю заву» |

У адпаведнасці з пісьмом галоўнага ўпраўлення па адукацыі Мінскага аблвыканкама «Аб правядзенні рэспубліканскай акцыі «Я гэты край Радзімаю заву» (далей – Акцыя) з мэтай удасканалення дзейнасці ўстаноў адукацыі па грамадзянскім і патрыятычным выхаванні дзяцей
і навучэнскай моладзі праз актыўнае ўключэнне іх ва ўсебаковае вывучэнне гісторыка-культурнай і прыроднай спадчыны малой радзімы

ЗАГАДВАЮ:

1. Дзяржаўнай установе дадатковай адукацыі «Маладзечанскі цэнтр творчасці дзяцей і моладзі «Маладзік» (Усцюшэнка Н.П.) арганізаваць i правесці згодна з зацверджаным палажэннем раённыя этапы рэспубліканскіх конкурсаў:

«Славутыя роды краю майго» з 23 лютага па 8 кастрычніка
2022 года;

«Па старонках Дзённіка вандроўніка» з 23 лютага
па 28 кастрычніка 2022 года.

2. Зацвердзіць палажэнне аб правядзенні раённых этапаў конкурсаў рэспубліканскай акцыі «Я гэты край Радзімаю заву».

3. Кіраўнікам устаноў агульнай сярэдняй і дадатковай адукацыі дзяцей і моладзі забяспечыць удзел вучняў у конкурсах. Заяўкі і работы
ў электронным выглядзе падаць у Дзяржаўную ўстанову дадатковай адукацыі «Маладзечанскі цэнтр творчасці дзяцей і моладзі «Маладзік» (Агурцова А.І., каб.№16) згодна з наступнымі тэрмінамі:

да 8 кастрычніка 2022 года раённы этап рэспубліканскага конкурсу «Славутыя роды краю майго»;

да 28 кастрычніка 2022 года раённы этап рэспубліканскага конкурсу «Па старонках Дзённіка вандроўніка»;

да 11 сакавіка 2022 года інфармацыю аб удзеле ў рэспубліканскім геалагічным конкурсе (інфармацыйнае пісьмо ад 21 лютага 2022 года).

4. Кантроль за выкананнем загаду ўскласці на намесніка начальніка ўпраўлення па адукацыі Артышэвіч В.У.

Начальнік упраўлення *подпіс* І.Ф.Драпеза

Кажура 581533

Агурцова 580419, 80336441950

ЗАЦВЕРДЖАНА

Загад начальніка

ўпраўлення па адукацыі

Маладзечанскага райвыканкама

22.02.2022 №83

ПАЛАЖЭННЕ

аб правядзенні раённых этапаў конкурсаў рэспубліканскай акцыі

«Я гэты край Радзімаю заву»

**1. Агульныя палажэнні**

1.1. У адпаведнасці з планам работы Міністэрства адукацыі Рэспублікі Беларусь на 2022 год, загадам Міністра адукацыі Рэспублікі Беларусь ад 18 сакавіка 2019 года № 202 «Аб правядзенні рэспубліканскай акцыі «Я гэты край Радзімаю заву» (далей – Акцыя)
з мэтай удасканалення дзейнасці ўстаноў адукацыі па грамадзянскім і патрыятычным выхаванні дзяцей і навучэнскай моладзі праз актыўнае ўключэнне іх ва ўсебаковае вывучэнне гісторыка-культурнай
і прыроднай спадчыны малой радзімы ў 2022 годзе ў рамках Акцыі праводзяцца:

раённы этап рэспубліканскага конкурсу «Па старонках Дзённіка вандроўніка»;

раённы этап рэспубліканскага конкурсу «Славутыя роды краю майго».

1.2. Удзельнікі конкурсаў Акцыі – асобныя навучэнцы, калектывы навучэнцаў устаноў агульнай сярэдняй адукацыі і дадатковай адукацыі дзяцей і моладзі ў дзвюх узроставых катэгорыях: да 14 гадоў (уключна), ад 15 гадоў і болей.

**2. Асаблівасці правядзення конкурсаў Акцыі**

**2.1.** **Районны этап** **рэспубліканскага конкурсу «Славутыя роды краю майго»** (далей – конкурс)праводзіццаз лютага па кастрычнік 2022 года.

2.1.1. Конкурс праводзіцца з мэтай фарміравання ў навучэнскай моладзі патрыятычных каштоўнасных арыенціраў, садзейнічання духоўнаму сталенню асобы, больш глыбокаму ўспрыманню нацыянальных гістарычных і культурных каштоўнасцей.

Асноўнымі задачамі конкурсу з’яўляюцца:

далучэнне навучэнцаў да даследавання знакамітых родаў краю,
іх гісторыі ў асобах і справах, іх уплыву на тагачаснае палітычнае і (ці) сацыяльнае жыццё, укладу ў станаўленне дзяржаўнасці на тэрыторыі Беларусі і (альбо) у культурна-гістарычную спадчыну;

папулярызацыя славутых родаў зямлі беларускай і астаўленых імі ў спадчыну гістарычных і культурных каштоўнасцей;

выхаванне беражлівых адносін да гісторыі і культуры краю, адказнасці за захаванне культурна-гістарычнай спадчыны славутых родаў;

фарміраванне вопыту даследчай пазнавальнай дзейнасці, развіццё гістарычнага мыслення, паглыбленне інтэлектуальнага патэнцыялу дзяцей і навучэнскай моладзі;

выяўленне і заахвочванне лепшых юных даследчыкаў – актыўных удзельнікаў конкурсу.

2.1.2. У рамках падрыхтоўкі і ўдзелу ў конкурсе навучэнцы праводзяць:

збор інфармацыі аб знакамітых родах сваёй мясцовасці (работа з навуковай, даведачнай літаратурай, архіўнымі дадзенымі, матэрыяламі інтэрнэт-рэсурсаў і інш.);

апытанне мясцовых жыхароў (пры неабходнасці);

даследаванне і аналіз сабранага матэрыялу;

афармленне конкурснага матэрыялу па выніках даследавання;

папулярызацыйную дзейнасць праз публікацыю ў сродках масавай інфармацыі, інтэрнэт-рэсурсах, правядзенне культурна-асветніцкіх мерапрыемстваў і г.д.

2.1.3. Конкурс праводзіцца па намінацыях:

«Повязь часоў: лёсы ў гісторыі»;

«Нам засталася спадчына»*.*

**2.1.3.1. *Намінацыя «Повязь часоў: лёсы ў гісторыі»***

2.1.3.1.1. Удзельнікі конкурсу даследуюць знакамітыя роды малой радзімы – жыццё і дзейнасць прадстаўнікоў роду, іх уплыў на палітычны, культурны, эканамічны і сацыяльны лад тагачаснага грамадства, унёсак у станаўленне дзяржаўнасці на тэрыторыі Беларусі,
у развіццё матэрыяльнай і духоўнай культуры краю; праводзяць геральдычныя і генеалагічныя даследаванні роду (паходжанне
і роднасныя суадносіны), выяўляюць захаваныя да нашых дзён роднасныя сувязі (калі маюцца).

2.1.3.1.2. На конкурс прадстаўляецца даследчы матэрыял, які змяшчае:

гісторыю роду, жыцця і дзейнасці прадстаўнікоў роду
ў адпаведнасці з п. 2.1.3.1.1.;

радаводныя дрэвы, расшыфроўку фамільных гербаў, генеалагічнае дасье, карты-схемы рассялення прадстаўнікоў роду;

кароткія гісторыка-культурныя звесткі аб мясцовасці ўкаранення знакамітых родаў (дзе знаходзілася (-цца) «радавое гняздо»);

выпіскі з пісьмовых крыніц, тэксты ўспамінаў (пры наяўнасці), фотаздымкі і іншыя матэрыялы, якія дапаўняюць і пацвярджаюць даследаванні;

прапановы па выкарыстанні звестак, атрыманых у ходзе даследавання, з мэтай папулярызацыі славутых родаў малой радзімы.

Асноўныя крытэрыі ацэнкі конкурсных матэрыялаў:

змястоўнасць, аналітычны падыход;

даследчыя навыкі, разважанні са спасылкай на крыніцы, уменне сістэматызаваць матэрыял і рабіць аргументаваныя высновы, выказваць свае адносіны да той ці іншай гістарычнай асобы, суадносіць сямейныя падзеі (роду) з пэўным гістарычным перыядам;

культурна-асветніцкая і папулярызацыйная дзейнасць.

**2.1.3.2. *Намінацыя «Нам засталася спадчына»***

2.1.3.2.1. Удзельнікі конкурсу даследуюць культурна-гістарычную спадчыну, якую аставілі знакамітыя роды: заснаваныя імі мястэчкі, замкі, палацы, сядзібы, паркі, аб’екты рэлігійнай, эканамічнай
і сацыяльнай культуры, тэатры, бібліятэкі, архіўныя зборы, друкарні, пісьмовыя артэфакты (важныя дакументы, рукапісы, друкаваныя выданні), творы выяўленчага мастацтва і іншыя адметныя рэчы,
а таксама традыцыі, звычаі, легенды і паданні, якія звязаны са славутым родам.

2.1.3.2.2. На конкурс прадстаўляецца даследчы матэрыял, які змяшчае:

звесткі аб даследуемых аб’ектах адпаведна п. 2.1.3.2.1. – сістэматызаванае і аргументаванае апісанне аб’ектаў у кантэксце гісторыка-культурнага развіцця тагачаснага грамадства (асноўных тэндэнцый і заканамернасцей) і наступных вех гістарычнага развіцця краю, стан і роля каштоўнасных вартасцей у грамадскім і культурным жыцці сённяшняга дня, выяву аб’ектаў, па магчымасці і па прынцыпу «раней-зараз»;

інфармацыю аб прадстаўніках роду, якія мелі (маюць) дачыненне да спадчынных каштоўнасцей;

апісанне радавых традыцый, звычаяў, легенд і паданняў;

выпіскі з крыніц, якія дапаўняюць і пацвярджаюць даследаванні;

прапановы па захаванні гісторыка-культурных каштоўнасцей і выкарыстанні іх у мэтах развіцця рэгіянальнага турызму.

Асноўныя крытэрыі ацэнкі конкурсных матэрыялаў:

змястоўнасць, аналітычны падыход;

даследчыя навыкі, разважанні са спасылкай на крыніцы, уменне вылучаць галоўнае, сістэматызаваць матэрыял і рабіць аргументаваныя высновы;

уменне ацэньваць дасягненні матэрыяльнай і духоўнай культуры знакамітага роду з пункту гледжання нацыянальных і агульначалавечых каштоўнасцей;

выказванне ўласнай пазіцыі адносна гісторыка-культурных з’яў мінулага славутых родаў, сваіх адносін да найбольш значных падзей
і  асоб;

культурна-асветніцкая і папулярызацыйная дзейнасць.

Заяўкі і працы ў электронным выглядзе падаць у Дзяржаўную ўстанову дадатковай адукацыі «Маладзечанскі цэнтр творчасці дзяцей
і моладзі «Маладзік» да 8 кастрычніка 2022 года на e-mail: maladzik@uomrik.gov.by (для Агурцовай А.І.).

**2.2.** **Районны этап** **рэспубліканскага конкурсу «Па старонках Дзённіка вандроўніка»** (далей – конкурс) праводзіцца з лютага
па кастрычнік 2022 года.

2.2.1. Асноўныя мэта і задачы конкурсу

Конкурс праводзіцца з мэтай фарміравання патрыятызму
ў  навучэнцаў праз іх далучэнне да актыўнай турысцка-экскурсійнай дзейнасці.

Асноўнымі задачамі конкурсу з’яўляюцца:

пашырэнне ведаў навучэнцаў аб гістарычнай, культурнай
і  прыроднай спадчыне роднага краю;

развіццё пазнавальнай дзейнасці навучэнцаў і іх творчых
здольнасцей;

удасканаленне сістэмы турысцка-экскурсійнай работы
ва ўстановах адукацыі, развіццё адукацыйнага турызму.

2.2.2. Парадак правядзення конкурсу

У конкурсе прымаюць удзел навучэнцы агульнай сярэдняй адукацыі ў двух катэгорыях: 1–4 класы, 5–11 класы.

Навучэнцы індывідуальна (у суправаджэнні законных прадстаўнікоў непаўналетняга) або ў складзе экскурсійных груп удзельнічаюць у экскурсіях/паходах, запаўняюць Дзённік вандроўніка (далей – Дзённік), у якім фіксуюць наведаныя аб’екты гісторыка-культурнай і прыроднай спадчыны нашай краіны.

Дзённік запаўняецца ў адпаведнасці з рэкамендацыямі, якія размешчаны на сайце Рэспубліканскага цэнтра (https://rcek.by/Турысцка-экскурсійная работа).

Конкурсная работа складаецца з Дзённіка і творчай работы
па адной з намінацый.

Пры ацэнцы Дзённіка ўлічваецца наяўнасць наступных паказчыкаў:

колькасць экскурсій/паходаў, у якіх прынялі ўдзел навучэнцы
(ад 1 да 5);

паўната запаўнення табліц (па экскурсіях/паходах, якія здзейснілі
навучэнцы);

выкананыя заданні (для навучэнцаў II і III ступеняў адукацыі, якія
размешчаны ў канцы Дзённіка);

адзнакі аб наведванні экскурсійных аб’ектаў;

спасылкі на фотаздымкі (фотаздымкі павінны быць зроблены
на фоне аб’ектаў і мець подпіс: дата, назва аб’ектаў, мясцовасць);

запіс, які зроблены падчас ці пасля экскурсіі/паходу (разварот
Дзённіка «Для заметок/Мои впечатления»).

Таксама будзе ацэньвацца афармленне, граматнасць і акуратнасць запаўнення Дзённіка.

Творчыя работы прадстаўляюцца ў намінацыях «З алоўкам у вандроўку», «Убачанае ў пікселях».

**2.2.3. *Намінацыя «З алоўкам у вандроўку»***

У намінацыі прадстаўляецца творчая работа інфармацыйна-публіцыстычнага жанру ў выглядзе нататкі адной з экскурсіі/паходу: аповед аб падзеях, уражаннях, назіраннях, сустрэчах з цікавымі людзьмі. Матэрыял павінен змяшчаць: завязку (пачатак падзеі), развіццё дзеянняў (апісанне канкрэтных дзеянняў, якія адбыліся падчас экскурсіі/паходу), кульмінацыю (найбольш цікавы, яркі момант
у экскурсіі/паходзе), развязку (уражанні, якія засталіся пасля экскурсіі/паходу).

Конкурсныя работы прадстаўляюцца ў надрукаваным
і электронным выглядзе, памер тэксту не павінен перавышаць 6000 знакаў (з прабеламі, шрыфт Times New Roman 14 пт, міжрадковы інтэрвал – 1,5). Матэрыял павінен мець тытульную старонку
з указаннем вобласці, раёна/горада, поўнай назвы ўстановы адукацыі, назвы матэрыялу, прозвішча, імя (без скарачэнняў), узросту (клас) аўтара работы; прозвішча, імя, імя па бацьку (без скарачэнняў), пасады
і кантактнага нумара кіраўніка работы. Пажадана да матэрыялу, напісанага на рускай мове, уключаць тытульную старонку
на беларускай мове. Ілюстраванне конкурсных работ аўтарам
не забараняецца.

Асноўныя крытэрыі ацэнкі конкурсных матэрыялаў:

адпаведнасць умовам і патрабаванням конкурсу;

змястоўнасць (адпаведнасць зместу назве матэрыялу, паўната раскрыцця, арыгінальнасць задумы);

адлюстраванне ў матэрыяле аўтарскай пазіцыі (самастойныя і абгрунтаваныя меркаванні, адпаведнасць зместу ўзросту аўтара);

адпаведнасць жанру (нататка);

граматнасць;

арыгінальнасць дызайну.

**2.2.4*. Намінацыя «Убачанае ў пікселях».***

Удзельнікі конкурсу наведваюць падчас экскурсіі/паходу памятныя мясціны, робяць якасныя фотаздымкі/фотаздымак, відэазамалёўкі на любы лічбавы носьбіт (фотаапарат, тэлефон, камера)
і размяшчаюць у сацыяльных сетках з хэштэгамі #рцэкРБ #конкурс #дзённік\_вандроўніка. Візуальны матэрыял дапоўняецца кароткім апісаннем зафіксаванай падзеі (свабодная форма апісання з указаннем месцазнаходжання, маршруту экскурсіі/паходу і т.д.; дапускаецца выкарыстанне мастацкіх прыёмаў).

Асноўныя крытэрыі ацэнкі конкурсных матэрыялаў:

арыгінальнасць ідэі і кампазіцыйнага рашэння;

якасць фотаздымка/фотаздымкаў, відэазамалёўкі (выразнасць, яснасць);

арыгінальнасць апісання (без перагружанасці інфармацыяй);

папулярнасць дадзенага поста ў сацыяльных сетках.

Для ацэнцы дадзенай намінацыі прадстаўляецца спасылка на пост у сацыяльных сетках.

Заяўкі і работы ў друкаваным і электронным выглядзе падаць
у Дзяржаўную ўстанову дадатковай адукацыі «Маладзечанскі цэнтр творчасці дзяцей і моладзі «Маладзік» да 28 кастрычніка 2022 года
на e-mail: maladzik@uomrik.gov.by (для Агурцовай А.І.).

**4. Падвядзенне вынікаў конкурсаў Акцыі**

Пераможцы і прызёры конкурсаў Акцыі вызначаюцца ў кожнай намінацыі і ўзроставай катэгорыі згодна з парадкам правядзення адпаведнага конкурсу.

Пераможцы конкурсаў Акцыі ўзнагароджваюцца дыпломамі I, II, III ступені ўпраўлення па адукацыі Маладзечанскага райвыканкама.

Дадатак

ЗАЯЎКА

на ўдзел у раенным этапе

рэспубліканскага конкурсу «НАЗВА»

намінацыя «НАЗВА»

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| № п/п |

|  |  |
| --- | --- |
| Назва работы |  |

 | Прозвішча, імя, імя па бацьку ўдзельніка(-аў), клас, узрост |

|  |  |
| --- | --- |
| Прозвішча, імя, імя па бацьку кіраўніка (цалкам), пасада, кантактны тэлефон з указаннем кода |  |

 | Поўная назваўстановы адукацыі згодна з Уставам | Індэкс, паштовы адрасустановы адукацыі, тэлефон з кодам |
|  |  |  |  |  |  |

Дырэктар установы адукацыі (подпіс) Прозвішча, імя,

 М.П. імя па бацьку